Mór Városi Önkormányzat Képviselő-testületének
22/2026. (VIII. 27.) önkormányzati rendelete
az ebrendészeti hozzájárulásról szóló 34/2015. (IX.2.) önkormányzati rendelet hatályon kívül helyezéséről
[1] E rendelet célja a Helyreállítási és Ellenállóképességi Terv végrehajtása érdekében szükséges adóintézkedésekről, valamint egyéb törvények módosításáról szóló 2026. évi XXXV. törvény elfogadása során keletkezett jogalkotási feladatok végrehajtása.
[2] Mór Városi Önkormányzat Képviselő-testülete az állatok védelméről és kíméletéről szóló 1998. évi XXVIII. törvény 49. § (5) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, Mór Városi Önkormányzat Képviselő-testületének az önkormányzat szervezeti és működési szabályzatáról szóló 5/2015. (IV.1.) önkormányzati rendelete 30. § (4) bekezdésében biztosított véleményezési jogkörében eljáró Pénzügyi Bizottság véleményének kikérésével a következőket rendeli el:
1. §
Hatályát veszti Mór Városi Önkormányzat Képviselő-testületének az ebrendészeti hozzájárulásról szóló 34/2015. (IX. 2.) önkormányzati rendelete.
2. §
Ez a rendelet 2027. január 1-jén lép hatályba.

Záradék:
A rendeletet 2026. augusztus 27. napján kihirdettem.

